KOMISSION TIEDONANTO EUROOPAN PARLAMENTILLE, NEUVOSTOLLE, TALOUS- JA SOSIAALIKOMITEALLE JA ALUEIDEN KOMITEALLE - Sisämarkkinoiden strategian katsaus vuodeksi 2000

KOMISSION TIEDONANTO EUROOPAN PARLAMENTILLE, NEUVOSTOLLE, TALOUS- JA SOSIAALIKOMITEALLE JA ALUEIDEN KOMITEALLE - Sisämarkkinoiden strategian katsaus vuodeksi 2000

Lissabonissa kokoontunut Eurooppa-neuvosto korosti sisämarkkinoiden keskeistä osuutta pyrkimyksissä unionin tavoitteisiin, joita ovat kestävä ja jatkuva taloudellinen kasvu, enemmän ja parempia työpaikkoja sekä lisääntynyt sosiaalinen yhteenkuuluvuus. Hallitusten päämiehet katsoivat, että Helsingissä vahvistettu sisämarkkinoiden strategia [1] tarjoaa tehokkaat puitteet nykyisten politiikkojen [2] jatkuvalle tarkastelulle ja kehittämiselle. Lisäksi sisämarkkinoiden tehtävä on ymmärrettävä niin, että ne parantavat kansalaisten elämänlaatua käytännössä, erityisesti näiden ollessa kuluttajan roolissa. Maailmanlaajuistumisen edetessä ei myöskään pidä unohtaa sisämarkkinoiden sekä yhteisön ulkopolitiikan, tuleva laajentuminen mukaan lukien, vuorovaikutusta.

[1] KOM (1999) 624 lopullinen.

[2] SI (2000) 300, 16 kappale.

Sisämarkkinat ovat jo muuttaneet Euroopan talouden kuvaa helpottamalla rajatylittävää taloudellista toimintaa ja lisäämällä kilpailua koko Euroopan talousalueella. Jotta voitaisiin täysin hyödyntää sisämarkkinoiden tarjoamat mahdollisuudet kasvuun ja työpaikkojen luomiseen, on kuitenkin välttämätöntä, että taloudellinen uudistus jatkuu. Maailmanlaajuistuminen ja teknologinen kehitys yhdessä voivat merkittävästi parantaa kilpailukykyä, kuten on nähty maailman parhaiten toimivissa talouksissa, edellyttäen, että lainsäätäjät ja sääntelyviranomaiset vastaavat niihin asianmukaisella tavalla. Tämän mahdollisuuden käyttäminen edellyttää unionilta erityisesti kykyä luoda uusia liiketoimintamahdollisuuksia -- ja mukautua niihin. Se edellyttää myös kansalaisilta kykyä ja valmiutta hankkia uusia taitoja ja halukkuutta vaihtaa työpaikkaa. Nämä kaksi tekijää puolestaan perustuvat osittain sellaisen sääntely- ja toimielinjärjestelmän luomiseen, joka edistää innovaatiotoimintaa, investointeja ja taloudellista tehokkuutta.

Laajamittainen rakenneuudistus saattaa aluksi aiheuttaa ongelmia, mutta tilannetta voidaan helpottaa, jos uudistus toteutetaan suotuisassa talouden ilmapiirissä. Nyt on siis aika toimia. Makrotaloudellinen vakaus, terve julkinen rahoitus ja uuden teknologian antama sysäys luovat tilaisuuden, joka on käytettävä. Kuten Lissabonissa kokoontuneen Eurooppa-neuvoston päätelmissä korostettiin, laajamittaiset rakenteelliset uudistukset ovat välttämättömiä kasvun, työllisyyden ja sosiaalisen yhteenkuuluvuuden kunnianhimoisten tavoitteiden saavuttamiseksi. Tämä kohdennettujen toimien ensimmäinen vuosikatsaus tarjoaa siis välineen, jonka avulla Lissabonissa kokoontuneen Eurooppa-neuvoston päätelmät voidaan toteuttaa.

ENSISIJAISET TOIMET

Koska sisämarkkinastrategian käyttöönotosta on vain kuusi kuukautta, tämän katsauksen avulla voidaan tunnistaa uusista ja aiemmista kohdennetuista toimista ne ensisijaiset toimet, joilla on suurin ja välittömin vaikutus sisämarkkinoiden toiminnan parantamiseen ja tästä sekä yrityksille että kansalaisille koituvien hyötyjen maksimoimiseen. Eurooppa-neuvosto kehotti neuvostoa ja komissiota toteuttamaan tietyt toimet sisämarkkinoiden laajentamiseksi, nykyaikaistamiseksi ja yksinkertaistamiseksi. Muut tässä katsauksessa määritellyt ensisijaiset toimet on valittu Cardiffin raportin [3] arvioinnin ja sisämarkkinoiden tulostaulun 5. painoksen [4] perusteella sekä vastauksena Euroopan parlamentin ja talous- ja sosiaalikomitean strategiasta antamiin kantoihin. Olemme myös pyrkineet ottamaan huomioon yritysten sekä kuluttaja- ja ympäristöjärjestöjen esittämät mielipiteet. Koska talouspolitiikan laajoilla suuntaviivoilla [5] on keskeinen asema jäsenvaltioiden talouspolitiikkojen koordinoimisessa, niissä annetut tuote- ja pääomamarkkinoiden uudistusta koskevat suositukset muodostavat olennaisen osan sisämarkkinoiden strategiaa. Suosituksia olisi sen vuoksi automaattisesti pidettävä ensisijaisina toimina, jotka jäsenvaltioiden on toteutettava välittömästi. Kunkin vuoden alussa julkaistavassa kertomuksessa talouspolitiikan laajojen suuntaviivojen toteuttamisesta tarkastellaan näiden suositusten noudattamista.

[3] KOM (2000) 26 lopullinen.

[4] SEC (1999) 2043 (http://europa.eu.int/comm/internal_market/)

[5] KOM (2000) 214

Kukin tässä katsauksessa esitetyistä ensisijaisista toimista on liitetty yhteen neljästä strategiaa koskevassa tiedonannossa määritellystä strategisesta tavoitteesta.

Yhteisön tuote- ja pääomamarkkinoiden tehokkuuden parantaminen

* Innovaatiotoiminnan ja luovuuden palkitseminen

Jotta voisimme lisätä investointeja tutkimukseen ja innovaatiotoimintaan, on teollis- ja tekijänoikeuksia asianmukaisesti suojeltava ja niistä on palkittava. Teollis- ja tekijänoikeuksien suojeleminen tulee nykyään liian kalliiksi erityisesti pk-yrityksille. Patentin rekisteröiminen ja ylläpitäminen 10 vuoden ajan pelkästään kahdeksassa Euroopan maassa on kuusi kertaa niin kallista kuin Yhdysvalloissa. Kuten Lissabonissa kokoontunut Eurooppa-neuvosto korosti, on välttämätöntä saada nopeasti aikaan sopimus yhteisön patenttia [6] koskevasta asetuksesta.

[6] Uusi toimi kohdassa "Markkinat 4" joulukuuksi 2001.

* Liikenne ja yleishyödylliset laitokset

Yleishyödyllisten laitosten avaaminen kilpailulle tuo merkittävää taloudellista ja yhteiskunnallista hyötyä alentuneiden hintojen, innovatiivisten palvelujen ja joissakin tapauksissa uusien työpaikkojen muodossa. Hiljattain vapautuneilla markkinoilla tarvitaan kilpailusääntöjä, jotka on pantava täytäntöön tinkimättä. Lissabonissa kokoontunut Eurooppa-neuvosto kehotti nopeuttamaan esim. kaasun- ja sähköntuotannon, postipalveluiden ja liikenteen alojen vapauttamista. Jäsenvaltioiden on saatettava päätökseen Euroopan energiamarkkinoiden vapauttaminen samoin kuin rajatylittävien tariffien määrittelyjärjestelmät sähköalalla ja sähköisen viestinnän markkinoilla sekä sovittava seuraavista toimenpiteistä postipalvelujen [7] vapauttamiseksi. Liikenteen alalla komissio antaa muutettua yhteistä liikennepolitiikkaa koskevan tiedonannon, jonka avainaiheita ovat laajeneminen, ympäristö, tehokkuus ja turvallisuus. Muita tärkeitä kysymyksiä ovat yhtenäisen eurooppalaisen ilmatilan [8] luominen komission korkean tason ryhmän kesäkuussa 2000 julkaistavaksi aiotun raportin perusteella sekä Euroopan laajuisen rautateiden rahtiliikenneverkon [9] kehittäminen. Tarkoituksena on vahvistaa toimenpiteitä, joiden tavoitteena on sosiaalisen yhteenkuuluvuuden lujittaminen tieliikenteen alalla. Näihin kuuluu tieliikenteen työaikoja ja ammattikuljettajille tehtäviä tarkastuksia koskeva lainsäädäntö.

[7] Uusi toimi kohdassa "Markkinat 5" kesäkuuksi 2001.

[8] Käynnissä oleva toimi kohdassa "Markkinat 5" kesäkuuksi 2001.

[9] Käynnissä olevia toimia kohdassa "Markkinat 5" joulukuuksi 2000.

* Täysin yhdentyneet rahoitusmarkkinat

Yhdentyneet eurooppalaiset arvopaperimarkkinat ja dynaaminen rahoitusala ovat ulottuvillamme. Yritykset, myös innovatiiviset uudet yritykset, hyötyvät pääoman keräämisestä koko EU:n alueelta yritysten edullisempien ja joustavampien lainanottojärjestelyjen muodossa. Sijoittajat voivat odottaa parempia tuotoksia. Rahoituspalvelujen toimintasuunnitelman, sisältäen riskipääomaa koskevan toimintasuunnitelman, [10] täytäntöönpano on tämän vuoksi keskeinen prioriteetti tehokkaampien rahoitusmarkkinoiden ja kilpailukykyisemmän rahoituspalvelualan luomisessa.

[10] Käynnissä oleva toimi kohdassa "Markkinat 2".

Liiketoimintaympäristön parantaminen

* Kilpailun edistäminen

Markkinoiden yhdentymisen ja vapautumisen myötä muuttunut sääntelykehys edellyttää jatkuvaa ja tarmokasta lähestymistapaa kilpailupolitiikkaan. Lisääntynyt avoimuus helpottaa jäsenvaltioiden pyrkimyksiä vähentää valtiontukien kokonaismäärää sekä suunnata muuta rahoitusta enemmän yleisesti kiinnostaviin horisontaaleihin tavoitteisiin, kuten koulutukseen, aluekehitykseen, tutkimukseen ja kehitykseen sekä ympäristönsuojeluun. Avoimuutta voitaisiin lisätä tulevalla valtiontukirekisterillä sekä sisämarkkinoiden tulostaululla.

* Palvelumarkkinoiden yhdentymisen edistäminen

Yksi Euroopan työllisyysvajeen pääpiirteistä on palveluvajaus. Palvelualoilla on EU:ssa selvästi vähemmän työpaikkoja kuin Yhdysvalloissa. Samanaikaisesti markkinoiden yhdentyminen monilla palvelualan osa-alueilla jää jälkeen tuotemarkkinoiden yhdentymisestä. Tämä selittyy kuitenkin osittain sillä tiettyjen palvelujen ominaispiirteellä, että ne ovat perinteisesti edellyttäneet fyysistä läheisyyttä palvelujen tarjoajaan. Jos kokonaan yhdentyneiden palvelumarkkinoiden taloudelliset mahdollisuudet voitaisiin täysin hyödyntää, tällä olisi merkittävä vaikutus työpaikkojen luomiseen. Sisämarkkina-asiain neuvoston kehotuksesta ja Lissabonissa kokoontuneen Eurooppa-neuvoston pyynnöstä komissio on ryhtynyt toteuttamaan vuoden loppuun mennessä uutta strategiaa kaupan esteiden poistamiseksi [11] palvelualalla. Tavoitteena on varmistaa kolmen prosentin vuotuinen kasvu alalla. Tärkeä osa tätä strategiaa on sähköisen kaupankäynnin sääntelykehyksen toteuttaminen [12].

[11] Uusi toimi kohdassa "Liiketoiminta 4" joulukuuksi 2000.

[12] Uusia ja käynnissä olevia toimia kohdassa "Markkinat 3".

* Liiketoiminnan sääntelystä aiheutuvan taakan vähentäminen

Sekä unionissa että jäsenvaltioissa sääntelykehyksen laatu on yritysten keskeinen huolenaihe. Vuonna 1999 tehdyssä EU:n yritystutkimuksessa 65 % yrityksistä ilmoitti sisämarkkinoiden toiminnan parantuneen, ja näistä yli puolet (54 %) katsoi tämän aiheutuneen pääasiassa vähentyneestä hallinnollisesta taakasta. Toisaalta niistä 35 prosentista, joiden mielestä olosuhteet olivat pysyneet ennallaan tai heikentyneet, kolmasosa katsoi, että eurooppalaisia sääntöjä ei voida soveltaa kunnolla, koska ne ovat liian monimutkaiset tai epäselvät. Myös Euroopan parlamentti [13] korosti sellaisen oikeudellisen kehyksen merkitystä, joka luo yritysten ja kuluttajien keskuudessa luottamuksen ilmapiirin, ja peräänkuulutti yritystoiminnalle suotuisia sisämarkkinoita, joilla vältetään tarpeetonta byrokratian taakkaa. Talous- ja sosiaalikomitea [14] korosti erityisesti sääntelyn vaikutusten arvioinnin parantamista. Cardiffin raportin päätelmissään sisämarkkina-asiain neuvosto itse kehotti komissiota esittämään yhdennettyä sääntelyä ja yksinkertaistamista koskevaa uutta aloitetta [15], jonka Lissabonissa kokoontunut Eurooppa-neuvosto vahvisti. Aloitteessa tarkasteltaisiin sääntelyn vaihtoehtoja, ei-sitovia oikeudellisia määräyksiä, parempaa sääntelyä sekä tarvetta parempaan julkishallintoon sekä jäsenvaltioissa että yhteisössä. Komissio vastaa tähän kehotukseen kesäkuun 2001 loppuun mennessä. Uusissa ehdotuksissa koneita [16] sekä sähkömagneettista yhteensopivuutta [17] koskevien direktiivien muuttamiseksi yksinkertaistetaan nykyisiä sääntöjä. Yhdenmukaistettujen teknisten standardien kehittäminen esim. rakennustuotteiden osalta, joiden osuus EU:n teollisuustuotteiden kaupasta on 5 prosenttia, on olennaisen tärkeätä kaupan esteiden poistamisessa. [18] Komissio pyrkii edelleen saamaan aikaan sopimuksen eurooppayhtiötä koskevasta säädöksestä [19].

[13] Euroopan parlamentin päätöslauselma A5-0098/2000

[14] Talous- ja sosiaalikomitean kertomus CES 367/2000

[15] Uusi toimi kohdassa "Liiketoiminta 5" kesäkuuksi 2001.

[16] Uusi toimi kohdassa "Liiketoiminta 5" joulukuuksi 2000.

[17] Uusi toimi kohdassa "Liiketoiminta 5" kesäkuuksi 2001.

[18] Käynnissä oleva toimi kohdassa "Liiketoiminta 4" joulukuuksi 2000.

[19] Käynnissä oleva toimi kohdassa "Liiketoiminta 5" joulukuuksi 2000.

* Julkisten hankintojen markkinoiden vapauttaminen

Viranomaisten arvioitiin käyttäneen tavaroiden, palvelujen ja (rakennus)töiden ostoon yli 1 000 miljardia euroa vuonna 1998. Huolimatta siitä, että nykyisten yhteisön sääntöjen mukaan ratkaistavien julkisten tarjouskilpailujen avoimuus on selvästi lisääntynyt, tällä ei ole ollut vielä sanottavaa vaikutusta rajatylittävään julkiseen ostotoimintaan. Julkisella sektorilla EU:n sisäisille markkinoille pääsy on paljon vähäisempää kuin yleensä EU:n sisäisessä kaupassa. Sen vuoksi on tärkeätä, että julkisia hankintoja koskevaan lainsäädäntöpakettiin [20] sisältyvät uudet yhtenäiset säännöt vahvistetaan nopeasti, jotta voidaan luoda aidolla tavalla vapautetut julkisten hankintojen markkinat. Komissio selventää samalla, miten muut politiikat voidaan yhdistää nykyiseen oikeudelliseen kehykseen. Tätä ollaan parhaillaan tekemässä ympäristöalalla.

[20] Käynnissä oleva toimi kohdassa "Liiketoiminta 4" kesäkuuksi 2001.

* Verotuksen vääristymien poistaminen sisämarkkinoilta

Haitallinen verokilpailu vääristää edelleen sisämarkkinoiden toimintaa. Sen vuoksi on välttämätöntä saada aikaan sopimus veropaketista: toimintasäännöt sekä talletusten verotusta ja rojaltien korkoja koskevat direktiiviehdotukset.

Kansalaisten elämänlaadun parantaminen

* Sisämarkkinaoikeuksien vahvistaminen

Kansalaisten kanssa käytävän vuoropuhelun avulla on jaettu yksityiskohtaista käytännön tietoa sisämarkkinoihin liittyvien oikeuksien käytöstä ja annettu neuvoja ongelmatilanteeseen joutuneille. Saatu palaute osoittaa, että monet EU:n kansalaiset ovat usein turhautuneet ja lannistuneet yrittäessään käyttää sisämarkkinoihin liittyviä oikeuksiaan. Vuonna 1999 tehty EU:n yritystutkimus osoittaa myös, että yritykset, erityisesti pk-yritykset, jotka kohtaavat vaikeuksia rajatylittävässä kaupankäynnissä, eivät useinkaan ryhdy muutoksenhakuun ja sen vuoksi joko jättävät käyttämättä mahdollisuuden laajentaa markkinoitaan tai mukauttavat tuotteensa tai palvelunsa kohdemaan kansallisiin sääntöihin. Meidän on kehitettävä kansalaisille ja pk-yrityksille tehokkaita, nopeita ja yksinkertaisia ratkaisuja, joiden perustana on sisämarkkinoiden toimintasuunnitelman mukaisesti perustettujen koordinointikeskusten ja yhteyspisteiden muodostama ongelmanratkaisuverkko. Komissio aikoo tämän vuoksi toimia parlamentin ehdotuksen mukaisesti: se järjestää sisämarkkinafoorumin [21], joka kokoaa yhteen kaikki ne, joilla on riittävää asiantuntemusta kansalaisten ja yritysten huolenaiheiden tarkastelemiseksi ja sen ratkaisemiseksi, mihin toimenpiteisiin voidaan ryhtyä olemassa olevien muutoksenhakumenettelyiden parantamiseksi kansallisissa hallintoelimissä. Tämä täydentää tuomioistuinten ulkopuolisten elinten eurooppalaisen verkon (EEJ-NET) [22] kehittämistä. Verkko yhdistää tuomioistuinten ulkopuoliset välityselimet ja sen avulla kuluttajat voivat hakea muutosta rajatylittävään kauppaan liittyvissä kiistoissa.

[21] Uusi toimi kohdassa "Kansalaiset 3" kesäkuuksi 2001.

[22] Uusi toimi kohdassa "Kansalaiset 2" kesäkuuksi 2001.

* Elintarvikkeiden turvallisuuden parantaminen

Paras osoitus sisämarkkinoiden todellisuudesta on saastuneiden tai terveydelle vaarallisten elintarvikkeiden aiheuttama kriisi. Säilyttääkseen kuluttajien luottamuksen EU:n on varmistettava korkeimmat normit. Kuluttajilla on oikeus korkeisiin yhteisiin normeihin, ja ne ovat välttämättömiä myös sisämarkkinoiden moitteettomalle toiminnalle. Sen vuoksi on välttämätöntä, että elintarviketurvallisuutta koskevassa valkoisessa kirjassa [23] määritellyissä avaintoimissa edistytään seuraavien 18 kuukauden aikana.

[23] Uusi toimi kohdassa "Kansalaiset 2" joulukuuksi 2000.

* Kuljetusten turvallisuus

Öljytankkeri Erikan uppoaminen joulukuussa 1999 toi esille, että öljytankkereiden turvallisuusvalvontaa on lisättävä Euroopassa. Sen vuoksi komissio ehdotti joitakin välittömiä ja pidemmän aikavälin toimia, joiden avulla voidaan vähentää tällaisia onnettomuuksia ja saastumista, mikä on kaikkien Euroopan kansalaisten etu [24].

[24] Uusi toimi kohdassa "Kansalaiset 1 ja 2" joulukuuksi 2000

* Kansalaisten ja yritysten kanssa käytävän vuoropuhelun edistäminen

Sen lisäksi, että tietotekniikka soveltuu erittäin hyvin moniin uusiin liiketoiminnan aloihin, se tarjoaa myös perustan avoimemmalle ja vuorovaikutteiselle menettelytapojen kehittämiselle. Vuoropuhelussa yritysten ja kansalaisten kanssa käytetään Internetiä sekä tiedon kanavoimiseen kansalaisille että heidän näkemystensä ja kokemustensa keräämiseen, mikä antaa paljon täydellisemmän kuvan sisämarkkinoiden toiminnasta (ja heikkouksista) kuin aiemmin oli mahdollista saada. Kaikki toimielimet ovat tunnustaneet vuoropuhelun merkityksen tässä suhteessa. Seuraavien kahdentoista kuukauden aikana komissio laajentaa vuoropuhelua [25] järjestämällä yritysten kanssa käydystä vuoropuhelusta saadun palautteen kansalaisten saataville Internetiin, tekemällä kumppanuussopimuksen kansallisten yhteyspisteiden kanssa vuoropuhelun vaikutusten maksimoimiseksi tuen ja neuvojen muodossa, lisäämällä tietoisuutta vuoropuhelusta ja sen tuotteista potentiaalisten käyttäjien keskuudessa sekä kehittämällä vuoropuhelua politiikan muotoilun välineenä.

[25] Uusi toimi kohdassa "Kansalaiset 3" ja "Liiketoiminta 5".

Sisämarkkinoiden saavutusten hyödyntäminen muuttuvassa maailmassa

* Valmistautuminen laajentumiseen

Sisämarkkinoita olisi tehostettava niin, että ne palvelevat laajentunutta unionia. Ehdokasmaiden tulisi voida panna täytäntöön koko sisämarkkinoita koskeva säännöstö viimeistään liittyessään unioniin. Silloin kun siirtymäajan järjestelyjä aivan poikkeuksellisesti tehdään, niiden lukumäärää ja kestoa olisi rajoitettava. Valtava haaste ehdokasmaille, nykyisille jäsenvaltioille ja komissiolle on sen varmistaminen, että käytössä on tehokkaat valvontaan ja täytäntöönpanoon liittyvät ja oikeudelliset rakenteet, joita tarvitaan sääntöjen soveltamiseksi käytännössä. Käytettävissä olevat välineet -- kuten kumppanuusohjelmat, teknisen avun ohjelmat ja Phare-ohjelmasta myönnettävä investointituki -- olisi nyt keskitettävä näiden hallinnollisten perusrakenteiden laadun kehittämiseen [26] esimerkiksi pankki- ja vakuutusalalla sekä arvopaperikaupan valvonnassa.

[26] Käynnissä oleva toimi kohdassa "Ulkoiset näkökohdat 2".

Kohdennettujen toimien selvittäminen ja päivittäminen

Yksi vuosikatsauksen tarkoituksista on tarkastella meneillään olevien kohdennettujen toimien edistymistä. Tätä pyrkimystä haittaa kuitenkin rakenteellinen ongelma: ensimmäinen puolivuosittainen määräaika on 30. kesäkuuta 2000, johon on vielä lähes kolme kuukautta. Tässä ensimmäisessä katsauksessa ongelmaa pahentaa vielä se, että on kulunut vasta kuusi kuukautta siitä, kun kohdennettujen toimien luettelo laadittiin. Katsauksen ajankohdan ja puolivuosittaisten määräaikojen välinen ero on kuitenkin jatkossakin ongelmana. Komissio kehottaa sen vuoksi neuvostoa ja parlamenttia harkitsemaan, olisiko toivottavaa muuttaa puolivuosittaiset määräajat kesä- ja joulukuusta maalis- ja syyskuuhun. Muutoksen etuna olisi myös se, että katsauksessa heijastuisivat nopeammin keväällä pidettävässä talous- ja sosiaaliasiain Eurooppa-neuvoston kokouksessa [27] määritellyt ensisijaiset toimet. Seuraava arvio perustuu realistisiin arvioihin kesäkuun loppuun mennessä todennäköisesti tapahtuvasta edistyksestä.

[27] Ks. Lissabonin Eurooppa-neuvoston puheenjohtajakauden päätelmät, 36 kappale.

Viime marraskuun strategiassa määritellyistä 53 kohdennetusta toimesta komissio uskoo vain 26:n [28], eli vajaan puolen, toteutuvan 30. kesäkuuta mennessä. On valitettavaa, että on jääty näin kauas tavoitteista, jotka komissio asetti hallitusten päämiesten Helsingissä vahvistamassa tiedonannossaan. On totta, että komissio tietoisesti asetti kunnianhimoiset määräajat siinä toivossa, että tällä saataisiin asioihin vauhtia. Lisäksi kesäkuuhun mennessä toteutettaviksi aiotuista kohdennetuista toimista monet ovat tärkeitä lainsäädäntöehdotuksia: julkisia hankintoja koskeva lainsäädäntöpaketti, asetus yhteisön patentista, direktiivi ohjelmistojen patentoitavuudesta sekä sähköistä viestintää koskeva lainsäädäntöpaketti. Lissabonissa kokoontunut Eurooppa-neuvosto toisti jäsenvaltioiden aikomuksen saattaa päätökseen veropaketti ennen Feirassa pidettävää seuraavaa kokoustaan. Komissio odottaa myös pikaista sopimusta sähköistä kaupankäyntiä ja maksuviivästyksiä koskevista vireillä olevista ehdotuksista. Lainsäädännön ulkopuolella on tehty useita tärkeitä aloitteita: valkoinen kirja elintarvikkeiden turvallisuudesta kartoitti tulevaisuuden politiikkaa tällä kuluttajille elintärkeällä alueella; vuoropuhelua yritysten ja kansalaisten kanssa parannettiin edelleen; komissio laati SLIM-aloitetta (sisämarkkinoiden lainsäädännön yksinkertaistaminen) koskevan arvion ja antaa toukokuussa suuntaviivat vertikaalisia kilpailunrajoituksia koskevan ryhmäpoikkeuksen soveltamiseen.

[28] Ks. Liitteessä 1 olevaa täydellistä luetteloa, jossa on eriteltynä ne toimet, joista komissio on yksin vastuussa ja ne, joissa tulos on riippuvainen Euroopan parlamentista ja neuvostosta. Yksityiskohtaisempaa tietoa kaikkien tähän mennessä suunniteltujen kohdennettujen toimien edistymisestä annetaan sisämarkkinoiden tulostaulun 6. painoksessa, joka esitetään sisäasiain neuvostolle 25. toukokuuta 2000.

Näillä toimilla ei kuitenkaan voida peittää sitä, että edistys on toistaiseksi ollut niukkaa. Tulevaisuudessa kaikilta toimielimiltä edellytetään tiukempaa kurinalaisuutta ja keskitettyjä ponnisteluja, jotta Lissabonissa tehtyä kunnianhimoista asialistaa voitaisiin noudattaa. Toimista, jotka ovat todennäköisesti kesken vielä kesäkuun lopussa, useimpien uskotaan toteutuvan tämän vuoden toisella puoliskolla. Joissakin tapauksissa viivästys johtuu siitä, että asia ei ole edistynyt neuvostossa ja parlamentissa (tämä koskee muiden muassa tupakkatuotedirektiiviä, sosiaaliturva-asetuksia, joilla muutetaan asetusta 1408/71 sekä lentoasemamaksuja koskevaa direktiiviä). Muissa tapauksissa komission ensisijaisten toimien määritteleminen ja sitä seurannut komission työohjelman vahvistaminen vuodeksi 2000 on johtanut osittain uuden aikataulun laatimiseen työlle. Joitakin toimia on lykätty, koska on tarpeen kuulla vielä muita toimielimiä ja asianomaisia osapuolia, esimerkiksi maksukyvyttömyysdirektiivin ja kaupallista viestintää koskevan tiedonannon osalta. Komissio antaa tiedonannon väärentämisestä ja tavaroiden laittomasta valmistamisesta sitten, kun Euroopan parlamentti on vastannut aihetta koskevaan komission vihreään kirjaan.

Strategiassa jo esitettyjä kohdennettuja toimia on lisätty, osittain siksi, että toimien ajanjakso (tammikuu 2000 -- kesäkuu 2001) on nyt siirtynyt eteenpäin (heinäkuu 2000 -- joulukuu 2001). Jotkut uusista kohdennetuista toimista ovat seurausta sellaisista, jotka on jo toteutettu mutta jotka nyt edellyttävät toisten yhteisön toimielinten toimenpiteitä, kuten asetus yhteisön patentista tai sähköistä viestintää koskevat direktiivit. Toiset ovat uusia lisäyksiä luetteloon. Näihin kuuluvat ehdotukset lääkkeiden markkinoille saattamista koskevista yhteisön lupamenettelyistä annetun lainsäädännön muuttamiseksi. Asianomaiset osapuolet (jäsenvaltiot, teollisuus ja komissio) jatkavat keskusteluja muista tätä alaa koskevien sisämarkkinaohjelman näkökohdista. Komissio valmistelee myös uutta kemikaaleja koskevaa strategiaa ja sitä koskevaa valkoista kirjaa, joka julkaistaan vuoden 2000 aikana. Strategian tavoitteena on lisätä yleisön luottamusta kemikaalien käsittelyyn, antaa teollisuudelle enemmän vastuuta, luoda yhdenmukainen ja yksinkertainen lainsäädäntökehys sekä varmistaa terveyden ja ympäristön korkeatasoinen suoja. Muutetut määräajat ja uudet toimet, joita on yhteensä 50, on selvästi merkitty kohdennettujen toimien päivitettyyn, yhdistettyyn luetteloon liitteessä 2.

Päätelmät

Sisämarkkinoiden luominen lisäsi merkittävästi kauppaa, kasvua ja työllisyyttä Euroopassa. Tämä kehitys voi jatkua edelleen, erityisesti digitaalitaloudessa, jossa fyysisen välimatkan merkitys on vähentynyt. Sisämarkkinoiden periaatteita olisi sovellettava innovaatiotoiminnan ja tutkimuksen tukemiseen, ja unioni voi käyttää uusia teknologioita auttaakseen kansalaisia ja yrityksiä, erityisesti pienyrityksiä, saamaan markkinoista parhaan hyödyn. Edellä esitetyt ensisijaiset toimet ovat niitä, jotka komission mielestä todennäköisimmin saavat aikaan merkittäviä parannuksia sisämarkkinoiden toiminnassa. Näin ollen komissio kehottaa neuvostoa ja parlamenttia:

- vahvistamaan tässä kertomuksessa esitetyt ensisijaiset toimet

- sitoutumaan niiden erityisesti ensisijaisina pidettyjen kohdennettujen toimien nopeaan edistymiseen, joista ne ovat vastuussa

- hyväksymään komission ehdottaman muutoksen vuosijaksoon, jotta toimien puolen vuoden pituiset määräajat osuisivat yhteen vuosikatsauksen aikataulun kanssa.

LIITE 1

A. KOMISSION KOHDENNETUT TOIMET, JOTKA ON SAATETTAVA LOPPUUN VIIMEISTÄÄN KESÄKUUSSA 2000 [29]

[29] Kursiivilla esitetyt kohdennetut toimet on tarkoitus saattaa päätökseen sulkeissa mainitun kuukauden loppuun mennessä.

Kansalaisten elämänlaadun parantaminen

- Komission valkoinen kirja elintarvikkeiden turvallisuudesta

- Komission tiedonanto matkustajien turvasta lentoliikenteessä (touko-kesäkuu)

- Komission tiedonanto oikeudellisesta avusta siviiliasioissa

- Komission tiedonanto EU:n tieturvallisuuden painopisteistä

- Komission asetuspaketti EU-passin, henkilöllisyystodistuksen ja oleskeluluvan yhdenmukaisuudesta (kesäkuu)

- Komission tiedotuskampanjan "Vuoropuhelu kansalaisten ja yritysten kanssa" käynnistäminen (toukokuu)

- Komission ehdotus yleisestä tuoteturvallisuudesta annetun direktiivin 92/59 ETY muuttamiseksi

Yhteisön tuote- ja pääomamarkkinoiden tehokkuuden parantaminen

- Komission ehdotus direktiiviksi ohjelmistojen patentoitavuudesta (kesäkuu)

- Komission ehdotus asetukseksi yhteisön patentista (kesäkuu)

- Komission ehdotus sähköisen viestinnän puitedirektiiviksi ja neljäksi erityisdirektiiviksi (kesäkuu)

- Komission tulkitseva tiedonanto käyttöoikeussopimuksista (huhtikuu)

- Komission tiedonanto talousuudistuksesta - raportti tuote- ja pääomamarkkinoiden toiminnasta EU:ssa (Cardiff-raportti)

- Jäsenvaltiot panevat toimeen vuoden 1999 talouspolitiikan laajoihin suuntaviivoihin [30] sisältyvät maakohtaiset suositukset tuote- ja pääomamarkkinoiden uudistamisesta

[30] KOM (2000) 143 lopullinen, Komission kertomus vuoden 1999 talouspolitiikan laajojen suuntaviivojen toteuttamisesta.

- Tuomioistuinten ulkopuolisia, on-line-muodossa olevia muutoksenhakukeinoja koskevien aloitteiden tukeminen [31]

[31] Tämä on käynnissä oleva toimi.

Liiketoimintaympäristön parantaminen

- Komission suuntaviivat vertikaalisia rajoituksia koskevaan ryhmäpoikkeusasetukseen (toukokuu)

- Komission pilottihanke, joka tarjoaa yhteisön tukea kansallisille aloitteille hallinnollisen yhteistyön alalla

- Komission ehdotus julkisia hankintoja koskevaksi lakipaketiksi (toukokuu)

- Komission raportit SLIM- ja yrityspaneelihankkeiden arvioinnista

- Komission aloitteeseen "Vuoropuhelu kansalaisten ja yritysten kanssa" liittyvän liiketoiminnan palautemekanismin käynnistäminen (maalis-huhtikuu)

- Komission yksiköiden asiakirja patenttivirastoissa edustamisesta ja patenttiasiamiehistä sisämarkkinoilla (toukokuu)

Sisämarkkinoiden saavutusten hyödyntäminen muuttuvassa maailmassa

- Neuvoston päätös WIPOn (Maailman henkisen omaisuuden järjestön) tekijänoikeussopimuksen ja WIPOn esitys- ja äänitesopimuksen ratifioimisesta Euroopan yhteisön puolesta

B. MUUT KOHDENNETUT TOIMET, JOTKA ON TARKOITUS SAATTAA LOPPUUN VIIMEISTÄÄN KESÄKUUSSA 2000

Yhteisön tuote- ja pääomamarkkinoiden tehokkuuden parantaminen

- Euroopan parlamentin ja neuvoston direktiivi sähköisestä kaupankäynnistä

Liiketoimintaympäristön parantaminen

- Neuvoston direktiivi talletusten verotuksesta

- Neuvoston direktiivi koroista ja rojalteista

- Haitallista verokilpailua koskevat käytännesäännöt: sopiminen nykyisen lainsäädännön tarkistamisesta tai haitallisten verotoimenpiteiden muuttamisesta sääntöjen nojalla

- Euroopan parlamentin ja neuvoston direktiivi maksuviivästyksistä kaupallisissa toimissa

LIITE 2

Yhdistetty luettelo kohdennetuista toimista joulukuuhun 2001 saakka

Uudet kohdennetut toimet on esitetty kursiivilla, ja niiden merkkinä on //

Ensisijaiset toimet on esitetty lihavoidulla, ja niiden merkkinä on //

Niiden kohdennettujen toimien, joiden aikataulua on muutettu, merkkinä on //

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>

>TAULUKON PAIKKA>